lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl fr en es lv lv lv lv lv lv lv lv lv lv lv lv lv lv lv lv lv lv lv lv lv lv lv et lv es lv lv lv lv lv lv lv lv nl lv lt lv en nl gl lv lv lv lv lv lv de ru lv nl en lv nl en lv nl ja lv lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Ielūdz uz festivālu “Sajūti LLU” Jelgavas pilī – ZZ.lv
Vārda dienas svin: Elma, Menarda, Elna
andra.ozola@zz.lv - 09.05.2022 - 10:59
Sestdien, 14. maijā, no pulksten 13 līdz 23 Jelgavas pilī norisināsies festivāls “Sajūti LLU”, kurā pēc ilgāka pārtraukuma būs unikāla iespēja viesoties Latvijas Lauksaimniecības universitātē (LLU), izzināt un sajust studentu galvaspilsētas piedāvātās iespējas un piedalīties virknē izzinošu un izklaidējošu aktivitāšu.
Desmit stundu garumā LLU atvērs savas durvis gan studētgribētājiem, kuri plāno savu profesionālo karjeru, gan Muzeju nakts apmeklētājiem, kuri vēlēsies izbaudīt Jelgavas pils vēsturisko auru. Visiem festivāla pasākumiem nav nepieciešama iepriekšēja pieteikšanās un dalība ir bez maksas, informē LLU.
Sajūti savu profesionālo nākotni  LLU Atvērto durvju dienā
LLU ir biozinātņu un tehnoloģiju universitāte, kas īsteno pētījumus un augstākās izglītības programmas ar dabas resursu ilgtspējīgu izmantošanu saistītās nozarēs. Festivālā “Sajūti LLU” ikvienam būs iespēja iepazīt universitātes studiju iespējas kopā ar TV personību Aivi Ceriņu. No pulksten 13 līdz 17 vēsturisko Jelgavas pils pagalmu piepildīs universitātē studējošie un piedāvās ikvienam gan sirsnīgas sarunas un klātienes satikšanos, gan dažādus paraugdemonstrējumus un aizraujošas aktivitātes.
Studenti ir parūpējusies, lai ikvienam festivāla apmeklētājam būtu iespēja likt lietā visas savas maņas: garšu, ožu, redzi, tausti un dzirdi. Pārtikas tehnoloģijas fakultātes studenti piedāvās piedalīties darbnīcā un degustācijās “Pārtikas un ķīmijas noslēpumus atklājot”, savukārt Tehniskā fakultāte aicinās savus spēkus pārbaudīt viktorīnā “Tehnika, enerģija un dizains”. Lauksaimniecības fakultāte organizēs meistarklases “Auga ēdienkarte” un “Ko domā zirgs?”, bet Ekonomikas un sabiedrības attīstības fakultāte aicinās uz spēli “Kas tur sanāk?”. Sacensību garu piedāvās pārbaudīt Informācijas tehnoloģiju, Meža un Vides un būvzinātņu fakultātes sacensībās “Vai tu esi gudrāks par datoru?”, “Izzini čiekuru un kļūsti par čiekuru!” un “Vai proti uzbūvēt debesskrāpi?”. Savukārt Veterinārmedicīnas fakultāte piedāvās dalību darbnīcā “Diena veterinārajā klīnikā”.
Paralēli aktivitātēm Jelgavas pils pagalmā atvērtas apmeklētājiem būs visas astoņas LLU fakultātes, uz kurām apmeklētāji aicināti doties konkrētos laikos:
Pulksten 13 – Pārtikas tehnoloģijas fakultāte (Rīgas iela 22) un Veterinārmedicīnas fakultāte (Kristapa Helmaņa iela 8).
Pulksten 14 – Tehniskā fakultāte (Jāņa Čakstes bulvāris 5) un Meža fakultāte (Akadēmijas iela 11).
Pulksten 15 – Lauksaimniecības fakultāte (Lielā iela 2) un Informācijas tehnoloģiju fakultāte (Lielā iela 2).
Pulksten 16 – Ekonomikas un sabiedrības attīstības fakultāte (Svētes iela 18) un Vides un būvzinātņu fakultāte (Akadēmijas iela 19).
Sajūti Jelgavas pils pagātni Muzeju naktī
Saturs turpināsies pēc reklāmas.
Jelgavas pils, kas ir LLU galvenā ēka, var lepoties ar bagātu vēsturi, kas mērāma nepilnu 300 gadu garumā, un aizvadītajā gadā tajā noslēgušies vērienīgi atjaunošanas darbi. Četru gadu laikā sakārtota universitātes fasāde, veikta logu un durvju nomaiņa, izbūvēta jauna ventilācijas sistēma, kā arī īstenoti citi ēkas energoefektivitātes uzlabošanas un modernizēšanas pasākumi. Festivāla “Sajūti LLU” laikā pils apmeklētājiem būs atvērta visu dienu un vakarā interesentiem tiks piedāvātas arī dažādas Muzeju nakts aktivitātes.
Ikvienam būs iespēja piedalīties unikālās orientēšanās sacensībās pa Jelgavas pili un LLU, iepazīstot un izstaigājot lielāko baroka laika celtni Baltijas valstīs, kā arī citas interesantas vietas Jelgavā, baudīt LLU koru “Liepas” un “Ozoli” sadziedāšanos un apmeklēt izstādi “EEZ un Norvēģijas granti Latvijā”.
Vēstures cienītājiem būs atvērta Iedvesmas istaba, kurā piedāvāsim izzinošas lekcijas: Ēdieni no pirmās Mītavā publicētās pavārgrāmatas, Garšaugi no hercogu laikiem līdz mūsdienām un Zemes garozas vertikālo kustību ietekme Latvijas teritorijā.
Saturs turpināsies pēc reklāmas.
Turklāt pašu mazāko apmeklētāju radošajām aktivitātēm no pulksten 15 līdz 21 būs atvērta darbnīca bērniem.
Visas dienas garumā apmeklētāji aicināti baudīt vēsturisko Jelgavas pils pagalmu, kurā paralēli dažādām aktivitātēm varēs atpūsties, baudīt našķus un gardumus, ko varēs iegādāties “streetfood” busiņos, kā arī ļauties īpašai foto pieredzei.
Savukārt festivāla noslēgumā pulksten 22 Jelgavas pils pagalmā būs iespēja baudīt brīvdabas kino “Prāta vētra: starp krastiem”.
Saturs turpināsies pēc reklāmas.
Lūgums vērst uzmanību, ka daļa no festivāla aktivitātēm norisinās konkrētos laikos, tāpēc aicinām pirms došanās uz Jelgavu iepazīties ar detalizētu pasākuma programmu LLU mājaslapā. Nepiemērotu laikapstākļu gadījumā iespējamas izmaiņas programmā.
No 1.oktobra Jelgavas novada pašvaldība pieņems iesniegumus valsts atbalstam mājsaimniecībām apkures izdevumu pieauguma daļējai segšanai
Jelgavā siltumapgādes tarifu plāno celt vēl par 9% (papildināta)
Ceturtdien Latvijā reģistrēti 1203 jauni Covid-19 gadījumi un saņemtas ziņas par četriem mirušajiem
Būvindustrijas lielā balva nominācijā “Gada students” – LBTU absolventam Arturam Neiburgam
Jelgavas pils pagalmā notiks tradicionālie Azemitologa svētki
Arī nākamnedēļ nav gaidāmas krasas laikapstākļu pārmaiņas
Lai komentētu, jums jāpiesakās sistēmā.
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Jelgavas Mūzikas vidusskolas simtgades jubilejas koncerts “100+1”
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.